Mūsų klinikoje dažniausiai atliekamos tokios chirurginės procedūros:
Sinuso dugno pakėlimas. Tai operacija, kurios metu pakeliama per žemai esanti sinuso gleivinė, o sinuso dugnas yra papildomas dirbtiniu kaulu. Jo reikia tam, kad implantas laikytųsi stabiliai ir tvirtai. Per keletą mėnesių šis įvestas papildomas kaulo kiekis prigyja, suaugdamas su natūraliu kaulu. Tuomet jau galima atlikti implanto sriegimo procedūrą;
Kaulo priauginimas (augmentacija). Netekus dantų, toje vietoje žandikaulis negauna krūvio, jis „aptingsta“ ir pamažu ima nykti kaulo kiekis. Po kurio laiko nusprendus toje vietoje atkurti dantį implantu, jo apimtis gali būti nepakankama. Tuomet yra taikoma kaulo priauginimo procedūra. Jos metu yra atkuriamas kaulo trūkumas, priauginant dirbtinį kaulą;
Dantų šalinimas. Dantų rovimas gali būti atliekamas greitai, kai dantis yra pilnai išdygęs ir patogioje pozicijoje. Tačiau kartais pasitaiko, kad dantis išdygsta kreivai, dalinai ar slepiasi po dantenomis. Tokiu atveju atliekamas operacinis traukimas, kurio metu praskleidžiamos dantenos, dantis dalijamas į kelias dalis ir ištraukiamas po gabalėlį. Taip yra mažiau traumuojami audiniai;
Kaulo bloko operacija. Šios operacijos metu, burnos chirurgas paima nedidelį gabalėlį kaulo iš vienos kūno vietos ir perkelia į tą žandikaulio vietą, kurioje yra jo trūkumas. Operacija atliekama, kai, pacientui netekus dantų, toje vietoje stipriai nutirpsta (atrofuojasi) kaulas ir jo kiekis būna nepakankamas sriegti implantui. Šis kiekis atkuriamas, panaudojant paties žmogaus nuosavus kaulo audinius.